**Správa o činnosti KM MS počas roka 2016**

Krajanské múzeum Matice slovenskej (ďalej len KM MS) je v zmysle Zákona č.68/1997 Z. z. o Matici slovenskej a Stanov Matice slovenskej ústredným a koordinačným pracoviskom MS pre vedecký výskum, archív, dokumentáciu a spoluprácu so Slovákmi žijúcimi mimo územia Slovenskej republiky. Zároveň plní úlohy na rozvíjanie národnej identity, histórie a tradícii, vzťahov k Slovenskej republike ako aj úlohy zamerané na šírenie informácií o Slovensku a Slovákoch doma i v zahraničí.

KM MS počas roku 2016 prešlo personálnymi zmenami. Pracovne sa KM MS posilnilo od 1.7.2016 do 30.9.2016. Na pozícii referenta bol v tomto čase zamestnaný PaedDr. Štefan Kucík, PhD.

Z dôvodu nedostatočného personálneho zabezpečenia KM sme aj naďalej boli súčasťou národného projektu: *„Absolventská prax štartuje zamestnanie“*, vďaka ktorému sme získali piatich absolventov vysokých škôl. Ich pracovnou náplňou bolo spracovávanie archívu počas štyroch hodín denne. V roku 2016 u nás absolventskú prax vykonávali: Mgr. Lýdia Galisová (od 1.5.2016 do 30.9.2016), Mgr. Michal Malata (od 1.5.2016 do 30.6.2016), Mgr. Jakub Šuraba (od 1.7.2016 do 30.9.2016), Mgr. Miroslava Labajová (od 1.8.2016 dodnes) a Mgr. Martina Záborská (od 1.8.2016 dodnes). KM zabezpečilo školskú odbornú prax študentkám miestnej Obchodnej akadémie, vďaka ktorej KM získalo štyri študentky na súvislú školskú prax (6 hodín denne) na dobu tri týždne a jeden mesiac. Školskú prax vykonávali: Zuzana Martinčeková, Lucia Tarabová a Agáta Andrašiková (od 16.5.2016 do 3.6.2016) a Lenka Maňková (od 19.9.2016 do 14.10.2016).

KM MS si počas roku 2016 plnilo svoje úlohy vo viacerých oblastiach.

**V oblasti vedy a publikačnej činnosti** sme zostavili aj za pomoci redakčnej rady 33. ročník zborníka Slováci v zahraničí, do ktorého v roku 2016 prispeli krajania z  Maďarska, Srbska a Austrálie, ako aj početní odborníci zo Slovenska. Z konferencie *Divadelné múzy na Dolnej zemi* by mal v marci 2017 vyjsť reprezentačný zborník, ktorý by mal obsahovať aj štúdiu z pera pracovníčky KM. Taktiež sme prispeli do *Slovenského svetového kalendára* informačným príspevkom o fungovaní KM. Štúdiu o dolnozemskom Nadlaku a tiež o práci KM MS sme zaslali aj do pripravovanej monografie na tému Podunajska. Počas Dní slovenskej kultúry v Chorvátsku sme pripravili prednášku o Svetozárovi Hurbanovi Vajanskom.

Postupne sme publikovali kratšie informačné a populárno-náučné články v mnohých krajanských periodikách Európy i zámoria (USA, Kanada, Francúzsko, Maďarsko, Poľsko, Česko, Rumunsko, Srbsko, Chorvátsko, Švajčiarsko, Švédsko,...). Niektoré naše články vyšli i na Slovensku v celoslovenskej tlači. Články a informácie z matičného a krajanského života posielame i na rozličné webportály, najčastejšie na náš matičný portál [www.matica.sk](http://www.matica.sk), ale i na mnohé krajanské webstránky do celého sveta.

**V oblasti archívnej činnosti, akvizície fondov a rozvoja knižnice KM MS, výpožičiek a konzultačných služieb** sme naďalej pokračovali v preregistrovaní fondov KM. Momentálne máme na pôžičky pripravených 69 478 kníh a časopisov. V roku 2016 nám pribudlo 473 akvizícií. V roku 2016 sme do KM prijali štedré dary najmä od p. Ballaya z USA (archívne dokumenty a knižný materiál), od Demokratického zväzu Slovákov a Čechov v Rumunsku, od Jána Vrtielku z Austrálie, od Kultúrnej a vedeckej spoločnosti Ivana Krasku z Rumunska, od Michala Speváka zo Srbska, od Matice slovenskej v Srbsku, od Matice srbskej, od Vladimíra Valentíka zo Srbska, od Spolku Slovákov z Poľska, od Igora Válka, Ladislava Ťažandľáka a Michala Gondu zo Slovenska.

Počas roku 2016 sme pokračovali s popisovaním fondu uloženého v A MS. Detailne a úplne presne sme popísali 222 škatúľ. Ich inventár opisuje každú jednotlivinu, ktorá sa v škatuliach nachádza. Presný popis existuje už viac ako ku 22 000 archívnym materiálom. V prvotnom triedení fondu, ktorý je uložený v Dome JCH sme spracovali viac ako 500 jednotiek.

KM MS pracuje aj na neustálej registrácii audiovizuálneho materiálu i fotografií. Do fondu nám pribudli zdigitalizované periodiká Nová Doba, Emigrant, Naše zahraničí, Jihoamerický svět a Krajan. Popísalo sa niekoľko stoviek fotografií, ktoré ostali súčasťou archívu KM. Všetko, čo v KM MS bolo pretriedené, je popísané, uložené a pripravené na bádanie i výpožičky. Databáza fotografií je dostupná aj na webovej stránke KM, taktiež pracovníčka KM poskytuje konzultačné služby. Zároveň sme aj v roku 2016 dali zviazať všetky krajanské periodiká za rok 2015. Počas roka 2016 sme zrealizovali približne 700 prezenčných výpožičiek, vybavili sme približne dve desiatky bádateľov. Naše fondy sme vypožičali aj bádateľom, ktorí pripravovali program 51. ročníka Folklórnych slávností pod Poľanou (Krajanská nedeľa), i vedcovi Jánovi Botíkovi (ktorý pripravuje monografiu o Rumunsku).

**V oblasti stykovej činnosti s krajanmi a iných príbuzných činností** smev roku 2016rozvíjali kontakty najmä pomocou elektronickej pošty. Počas roka krajanom zasielame informácie z matičného diania, vyzývame ich k rozličnej spolupráci (zborník Slováci v zahraničí, časopis *Slovensko*, konferencia, súťaž *Prečo mám rád slovenčinu,...*) a zodpovedáme im na rozličné otázky. Naďalej naše komunikačné databázy rozširujeme a aktualizujeme. Styk s krajanmi udržujeme pomocou našej webstránky a v neposlednom rade sa o činnosti KM dozvedajú krajania aj vďaka krajanským periodikám, ktoré publikujú naše články.

Už začiatkom roka sme krajanov informovali o možnosti podania rozličných projektov – od menších projektov na Žilinský samosprávy kraj, cez väčšie projekty na FPÚ, až po veľké projekty na získanie dotácií z EÚ.

Na začiatku roku 2016 sme podali 5 projektov do novovzniknutého fondu na podporu umenia (ďalej len FPU). Predložili sme 3 stykové projekty (vycestovanie slovenského súboru ku krajanom pre Poľsko, Francúzsko a Chorvátsko), jeden metodický projekt – určený na vycestovanie slovenských choreografov do Srbska a jeden projekt určený na podporu festivalu na Vychylovke. Ani jeden z projektov však finančne podporený nebol.

Ešte v roku 2015 sme spoločne so slovenskou víkendovou školou vo Francúzsku a v Írsku vypracovali veľký makrogrant na podporu výučby slovenského jazyka pre krajanov v západnej Európe. Bol spojený s mnohými školiacimi aktivitami na Slovensku a s radom intelektuálnych výstupov. Počas roku 2016 sme ho podali dvakrát, avšak v oboch prípadoch bol vrátený s pripomienkami. Jeho ďalšie, tretie podanie, zvažujeme. Taktiež sme podali menšie projekty na Žilinský samosprávny kraj. Tieto projekty finančnú podporu získali (Rada pre Slovákov žijúcich v zahraničí, Matičné Vianoce).

Podarilo sa nám uskutočniť viaceré služobné cesty do zahraničia. Boli sme súčasťou 16. Dní slovenskej kultúry v Rijeke v Chorvátsku, XXXV. prehliadky krajanských dychových hudieb v poľskom Jurgove, Dní slovenského zahraničia v rumunskej Oradei, odovzdávania Ceny Matice slovenskej Vojtechovi Čelkovi v Prahe, Dní slovenskej kultúry v maďarskom Alkári, udeľovania Ceny Ondreja Štefanka a vedeckej konferencie v rumunskom Nadlaku, pietnej spomienky na obete ozbrojenej skupiny „Ogňa“ v Novej Belej (Poľsko) a 190. výročia Matice srbskej v Novom Sade (Srbsko). Počas ostatnej služobnej cesty sme navštívili aj krajanov v Báčskom Petrovci a Kulpíne.

Taktiež sme vítali návštevy aj u nás. Podieľali sme sa na programe pre Slovákov z chorvátskych Lipovľjan, ktorí v Martine trávili tri dni. Taktiež Matica slovenská v spolupráci s Úradom pre Slovákov žijúcich v zahraničí pripravila 25. ročník Medzinárodného letného tábora v Tatranskej Lesnej, na ktorom sa zúčastnilo viac ako 80 detí krajanov.

Počas roku sme sa obrátili na niektorých krajanov s požiadavkou, či by sme s nimi mohli pripraviť rozhovory do SNN, vďaka čomu boli ich snahy a aktivity prezentované aj na stránkach slovenských periodík.

Tiež sme boli úspešní vo vybavovaní sponzorských kníh pre slovenskú školu v kanadskej Ottawe, pre Slovákov v Srbsku a Maďarsku. Veľkú zbierku spoločne s OP Holíč sme pripravili pre knižnicu do Hložian (Srbsko). Zbierku podporila aj starostka Malého Zálužia, pani Vierka Predanocyová. Momentálne pracujeme na zbierke pre Slovenskú knižnicu v Calgary. Počas roku sa nám podarilo vybaviť sponzoring od firmy Matyšák. Ich produktmi bola podporené Slovesná jar, kde sa opäť otvoril priestor aj pre krajanov. V roku 2016 sme v spolupráci s krajanmi zo Srbska pripravili výstavu – 150. rokov tlačeného slova vo Vojvodine. Program pokračoval prezentáciou slovenskej spisby v zahraničí. Predstavili sa: Dagmar Mária Anoca (Rumunsko), Zdenka Valent – Belić a Vladimír Valentík (Srbsko) a Stanislav Jančiarik (prezentoval Dušan Tóth z Kanady). Taktiež sme na koniec roka projektovali zasadanie Rady pre Slovákov žijúcich v zahraničí. Zasadanie sa nám však pre pracovnú vyťaženosť členov RSŽZ nepodarilo v stanovenom termíne zorganizovať, a tak sme ho presunuli na jarné mesiace. Pre krajanov sme sponzorsky vybavili cukrovinky od firmy Sedita a tiež pre krajanov z Francúzska učebnice a knižky od vydavateľstva Mladé letá. Sponzorsky sme podporili súťaž Kollárovo pero v Prahe.

**V oblasti styku so slovenskou verejnosťou** **a mládežou** naďalej sprístupňujeme a lektorujeme expozíciu k životu a dielu Hronského. V roku 2016 k nám  prišlo 3139 návštevníkov. Návštevníkom sme ponúkli nový krátky film o živote a diele J. C. Hronského, pripravili sme modrejšie prezentácie k hodinám literatúry.

V roku 2016 sme sa podieľali aj na realizácii Národnej slávnosti na Devíne, boli sme účastní na vatre zvrchovanosti v Štrbe, na divadelnom festivale Aničky Jurkovičovej v Novom meste nad Váhom, na krajanskom gastrovečierku v Považskej Bystrici, na slávnostnom oceňovaní v rámci súťaže *Prečo mám rád slovenčinu, prečo mám rád Slovensko...* v Nových Zámkoch. Organizovali i spoluorganizovali sme v dome Hronského viacero podujatí: tradičná turčianska kuchyňa starých mám, Matičné Vianoce a umožnili sme vykonávať prednášky Českému spolku vo výstavnej miestnosti nášho sídla.

**Na poli spolupráce s organizáciami a záujmovými útvarmi** sme najintenzívnejšie spolupracovali s *Úradom pre Slovákov žijúcich v zahraničí*. Celoročne sme spolupracovali s českým spolkom, bulharským spolkom, maďarským spolkom a fotoklubom.

V roku šk. roku 2015/2016 KM spolupracovalo s MK, ÚSŽZ, MŠ, ŠPÚ a Jazykovedným ústavom Ľudovíta Štúra v Bratislave na súťaži *Prečo mám rád slovenčinu, prečo mám rád Slovensko...* Matica slovenská a jej Krajanské múzeum sa spolu s ÚSŽZ podieľali na organizácii IV. kategórie súťaže – ktorá registruje a posudzuje práce zahraničných Slovákov. V roku 2016 do tejto kategórie prišlo presne 138 prác z pera najmladších i takmer dospelých krajanov.

Práce adresované do Krajanského múzea Matice slovenskej prišli takmer zo všetkých kútov sveta. Z Chorvátska sme dostali práce z Iloku, Našíc, Zdenci, Putinovca a Novej Bukovice, z Maďarska si tvorivosť vyskúšali deti z Budapešti, Bekéšskej Čaby, Slovenského Komlóša, Dabaša i Jášču. Slovenské deti z Rumunska písali v mestách Alešd, i Nadlak, zo Srbska prišli práce z Aradáča, Erdevíku, Kulpínu, Báčskeho Petrovca, Kovačice, Kysáča, Padiny, Pivnice i Starej Pazovy. Do súťaže sa zapojili aj krajania z Užhorodu a nečinné neostala ani západná Európa: práce zaslali aj deti z víkendovej školy v Londýne.

V roku 2016 KM MS sa snažilo napĺňať aj závery, ktoré prijala Rada pre Slovákov žijúcich v zahraničí. Do konca roku 2016 sme splnili takmer všetky prijaté závery. V oblasti štátnej politiky smerom k Slovákom žijúcim v zahraničí sme vystúpili aj na Stálej konferencii ÚSŽZ 2016, pripravili sme návrhy v oblasti krajanskej problematiky pre programové vyhlásenie vlády SR.

Krajanské múzeum MS zavŕšilo rok 2016. Na podporu vedeckej činnosti získalo dva granty, ktoré bude čerpať počas roku 2017. Ako prvé pripraví výstavu venovanú pôsobeniu matičnej delegácie v zámorí (1935 – 1936) na čele s J. C. Hronským. V prvej polovici roka 2017 chce KM usporiadať vedeckú konferenciu venovanú 110. výročiu založenia Slovenskej ligy v Amerike.

PhDr. Zuzana Pavelcová, v. r.

riaditeľka KM MS

**Publikačná činnosť KM MS 2016 (výber)**

**Odborné články, správy, články a rozhovory zamerané na udržiavanie styku s krajanmi (výber):**

**Príloha č. 1 - Publikačná činnosť KM MS 2016 (výber)**

**Odborné články, správy, články a rozhovory zamerané na udržiavanie styku s krajanmi (výber):**

**Štefan KUCÍK**

**SLOVENSKO**

**Slovenské národné noviny**

KUCÍK, Š. Prvá a jediná cesta do zámoria. In *Slovenské národné noviny*, 13. august 2016, roč. 31, č. 32 – 33, s. 7.

**EURÓPA**

**Ľudové noviny (Maďarsko)**

KUCÍK, Š. 90 rokov prvej slovenskej Biblie. In *Ľudové noviny*, 2016, roč. LX., č. 29, s. 14.

**SEVERNÁ AMERIKA**

**Jednota (USA)**

KUCÍK, Š. Biskupi M. Blaha, J. Vojtaššák, P. Jantausch a J. Čársky pred deväťdesiatimi rokmi v USA. In *Jednota*,2016, roč. 125, č. 5942, s. 22.

KUCÍK, Š. Deväťdesiat rokov od prekladu slovenského písma. In *Jednota*,2016, roč. 125, č. 5944, s. 23.

**Zuzana PAVELCOVÁ**

**SLOVENSKO**

**Slovanská vzájomnosť**

PAVELCOVÁ, Z. Vedecký zborník Slováci v zahraničí po tridsiatydruhý raz. In *Slovanská vzájomnosť,* 2016, roč. XVI., č. 2, s. 72-73.

PAVELCOVÁ, Z. Vpísaný zlatým písmom do slovenských i matičných dejín. In *Slovanská vzájomnosť,* 2016, roč. XVI., č. 2, s. 12-14.

**Slovenské národné noviny**

PAVELCOVÁ, Z. Daruj knihu krajanom v Kanade. In *Slovenské národné noviny*, 2016, roč. 31., č. 47, s. 12.

PAVELCOVÁ, Z. Dedinky chudobné, ale plné ľudskosti. In *Slovenské národné noviny*, 2016, roč. 31., č. 38 – 39, s. 2.

PAVELCOVÁ, Z. Dublinský krajanský maják naviguje. In *Slovenské národné noviny*, 2016, roč. 31., č. 5, s. 8.

PAVELCOVÁ, Z. O živote a diele krajanov. In *Slovenské národné noviny*, 2016, roč. 31., č. 11, s. 8.

PAVELCOVÁ, Z. RTVS nemôže zabudnúť na krajanov. In *Slovenské národné noviny*, 2016, roč. 31., č. 9, s. 12.

PAVELCOVÁ, Z. U Slovákov v Rumunsku. In *Slovenské národné noviny*, 2016, roč. 31., č. 37, s. 12.

PAVELCOVÁ, Z. Vznikne Centrum slovenského zahraničia? In *Slovenské národné noviny*, 2016, roč. 31., č. 17, s. 5.

PAVELCOVÁ, Z. Zaslúžené nadlacké pocty. In *Slovenské národné noviny*, 2016, roč. 31., č. 14, s. 11.

PAVELCOVÁ, Z. Zaznievajú naliehavé výzvy krajanov. In *Slovenské národné noviny*, 2016, roč. 31., č. 7, s. 1.

**Slovensko**

PAVELCOVÁ, Z. Originálna umelkyňa so slovenskými koreňmi. In *Slovensko*, roč. XXXIII., č. 2, s. 22.

PAVELCOVÁ, Z a redakcia. Slovenčina nielen na slovíčko. In *Slovensko*, roč. XXXIII., č. 3, s. 14 – 15.

PAVELCOVÁ, Z.; VÁLEK, I. U krajanov v Chorvátsku a v Rumunsku. In *Slovensko*, roč. XXXIII., č. 3, s. 24 – 26.

**EURÓPA**

**ČESKO**

**Československý ústav zahraniční**

PAVELCOVÁ, Z. Po stopách činností Krajanského múzea Matice slovenskej počas roku 2015. In *Československý ústav zahraniční*, 2016, č. 1, s. 14 – 17.

PAVELCOVÁ, Z. Svetozár Hurban Vajanský. In *Československý ústav zahraniční*, 2016, č. 9, s. 30 – 31.

PAVELCOVÁ, Z. Vedecký zborník Slováci v zahraničí po tridsiaty druhýkrát. In *Československý ústav zahraniční*, 2016, č. 4, s. 17.

PAVELCOVÁ, Z. Vpísaný zlatým písomom do slovenských i matičných dejín. In *Československý ústav zahraniční*, 2016, č. 2, s. 22 – 24.

PAVELCOVÁ, Z. Za Ferdinandom Hoffmannom. In *Československý ústav zahraniční*, 2016, č. 1, s. 36 – 37.

PAVELCOVÁ, Z. Za polstoročnicou najstaršieho literárneho festivalu. In *Československý ústav zahraniční*, 2016, č. 6, s. 18-19.

**Slovenské dotyky**

PAVELCOVÁ, Z. Krajanské múzeum v roku 2015. In *Slovenské dotyky*, 2016, roč. XXI., č. 2, s. 20.

**FRANCÚZSKO**

**Association des originaires et amis des pays tcheques et slovaque**

PAVELCOVÁ, Z. Za Ferdinandom Hoffmannom. In *Association des originaires et amis des pays tcheques et slovaque*, 2016, roč. 58, č. 328, s. 12.

**Spavodaj Association Amité Franco-slovaque**

PAVELCOVÁ, Z. Rada pre Slovákov žijúcich v zahraničí pri Matici slovenskej opätovne naštartovala svoju činnosť. In *Spavodaj Association Amité Franco-slovaque*, 2016, č. 80, s. 20 – 21.

PAVELCOVÁ, Z. Vpísaný zlatým písmom do slovenských i matičných dejín. In *Spavodaj Association Amité Franco-slovaque*, 2016, č. 81, s. 24.

**Život – La Vie (Francúzsko)**

PAVELCOVÁ, Z. 24. ročník súťaže Prečo mám rád slovenčinu, prečo mám rád Slovensko. In *Život – La Vie*, 2016, roč. LXIII, č. 2, s. 31.

PAVELCOVÁ, Z. Vedecký zborník Slováci v zahraniční po tridsiaty druhýkrát. In *Život – La Vie*, 2016, roč. LXIII, č. 1, s. 22.

**CHORVÁTSKO**

**Prameň**

PAVELCOVÁ, Z. Po stopách činnosti KM MS v roku 2015. In *Prameň*, 2016, roč. XXIV., č. 1, s. 18 – 19.

**MAĎARSKO**

**Ľudové noviny**

PAVELCOVÁ, Z. Ferdinand Hoffmann, zázračné dieťa slovenského divadelníctva. In *Ľudové noviny*, 2016, roč. LX., č. 10, s. 10.

PAVELCOVÁ, Z. O súťaži s Janou Garajovou. In *Ľudové noviny*, 2016, roč. LX., č. 4, s. 12 – 13.

PAVELCOVÁ, Z. Vedecký zborník Slováci v zahraničí. In *Ľudové noviny*, 2016, roč. LX., č. 12, s. 9.

**POĽSKO**

**Život**

PAVELCOVÁ, Z. Svetozár Hurban Vajanský. In *Život*, 2016, roč. 58, č. 10, s. 25.

PAVELCOVÁ, Z. Vedecký zborník Slováci v zahraničí. In *Život*, 2016, roč. 58, č. 3, s. 32.

**RAKÚSKO**

**Pohľady**

PAVELCOVÁ, Z. Jozef Cíger Hronský. In *Pohľady*, 2016, roč. XXXI. , č. 1, s. 20 – 21.

**SRBSKO**

**Slovenský svetový kalendár**

PAVELCOVÁ, Zuzana. Krajanské múzeum Matice slovenskej. In VALENTÍK, Vladimír. *Slovenský svetový kalendár*. Báčsky Petrovec : Slovenský kultúrny klub, 2016, roč. 1, s. 242 – 249 .

**ŠVAJČIARSKO**

**Slovenské zvesti**

PAVELCOVÁ, Z. Svetozár Hurban Vajanský. In *Slovenské zvesti*, 2016, roč. 48, č. 3, s. 7.

**SEVERNÁ AMERIKA**

**KANADA**

**Kanadský Slovák**

PAVELCOVÁ, Z. Ako nás vidia. In *Kanadský Slovák*, 2016, roč. 74., č. 13, s. 4.

PAVELCOVÁ, Z. How do they see us. In *Kanadský Slovák*, 2016, roč. 74., č. 13, s. 13.

PAVELCOVÁ, Z. Svetozár Hurban Vajanský. In *Kanadský Slovák*, 2016, roč. 74., č. 19, s. 4

**Nový domov** (Kanada)

PAVELCOVÁ, Z. Svetozár Hurban Vajanský. In *Nový domov*, 2016, roč. 67, č. 13, s.5.

**Slovo z Britskej Kolumbie**

PAVELCOVÁ, Z. Rada pre Slovákov žijúcich v zahraničí pri MS opätovne naštartovala svoju činnosť. In *Slovo z Britskej Kolumbie*, 2015, roč. 9, č. 1, s. 29.

PAVELCOVÁ, Z. Vianočný pozdrav z Matice slovenskej. In *Slovo z Britskej Kolumbie*, 2015, roč. 9, č. 1, s. 31.

PAVELCOVÁ, Z. Vpísaný zlatým písmom do slovenských i matičných dejín. In *Slovo z Britskej Kolumbie*, 2016, roč. 9, č. 2, s. 3.

**USA**

**Jednota**

PAVELCOVÁ, Z. Krajanské múzeum Matice slovenskej vítalo vzácnych hostí. In *Jednota*,2016, roč. 125, č. 5944, s. 22.

PAVELCOVÁ, Z. Po stopách činností KM MS počas roku 2015. In *Jednota*,2016, roč. 125, č. 5933, s. 23.

PAVELCOVÁ, Z. Vedecký zborník Slováci v zahraniční po tridsiaty druhýkrát. In *Jednota*,2016, roč. 125, č. 5936, s. 27.

**Slovák v Amerike**

PAVELCOVÁ, Z. Vedecký zborník Slováci v zahraničí. In *Slovák v Amerike*, 2016, roč. CXXVII., č. 10 322, s. 17.

**Slovenský katolícky sokol**

PAVELCOVÁ, Z. Matica slovenská pripravuje konferenciu 110. výročie založenia Slovenskej ligy v Amerike. In *Slovenský katolícky sokol*, 2016, roč. CV, č. 5082, s. 16.

PAVELCOVÁ, Z. Po stopách činnosti KM MS počas roku 2015. In *Slovenský katolícky sokol*, 2016, roč. CV., č. 5061, s. 19 – 20.

PAVELCOVÁ, Z. Vedecký zborník Slováci v zahraničí po tridsiaty druhýkrát. In *Slovenský katolícky sokol*, 2016, roč. CV., č. 5064, s. 15 – 16.

PAVELCOVÁ, Z. Vpísaný zlatým písmom do slovenských i matičných dejín. In *Slovenský katolícky sokol*, 2016, roč. CV., č. 5063, s. 15 – 16.

PAVELCOVÁ, Z. Svetozár Hurban Vajanský. In *Slovenský katolícky sokol*, 2016, roč. CV, č. 5078, s. 15.